สอบถามการฝังเข็มบำบัดครับผู้สูงอายุที่บ้านปวดเท้า ปวดร้าวไปถึงต้นขาไปหาคลินิก บอกว่าเป็นโรคกระดูกทับเส้น รักษาด้วยการฉีดยาอย่างเดียว ผ่าตัดไม่ได้ เพราะว่า เป็นโรคหัวใจ(เคยผ่านการผ่าตัดโรคกระดูกทับเส้นมาแล้ว 1 ครั้ง เมื่อ 15 ปีที่แล้ว)ท่าน น้ำหนัก 50.5 กก. สูงประมาณ145 ซม. อายุ 69ปีโรคประจำตัวโรคหลอดเลือดหัวใจโรคไขมันโรคความดันโรคเบาหวานอยากทราบว่าใช้การรักษาแบบฝังเข็ม ใช้กับโรคกระดูกทับเส้น จะดีมั๊ยครับ
สวัสดีค่ะ การฝังเข็ม(Acupuncture) คือการนำเข็มที่มีขนาดบางมากฝังลงไปตามจุดฝังเข็มจุดต่าง ๆ บนร่างกาย เป็นศาสตร์การรักษาโรคชนิดหนึ่งของจีนโบราณ มีพื้นฐานมาจากความเชื่อเรื่องพลังชีวิตหรือพลังชี่ ที่อยู่ในเส้นลมปราณ เพื่อสร้างสมดุลให้กับร่างกายสำหรับอาการที่เชื่อว่าสามารถบรรเทาได้ด้วยการฝังเข็ม ได้แก่- อาการปวดเรื้อรังจากโรคต่างๆ เช่น ปวดศีรษะไมเกรน ปวดคอ ปวดไหล่ ปวดหลัง ปวดกล้ามเนื้อ ปวดข้อ นิ้วล๊อก โรคข้อเสื่อมต่างๆ รวมถึงอาการปวดประจำเดือน- โรคมะเร็ง สามารถใช้การฝังเข็มเข้าร่วมกับการรักษาแบบปกติ เช่น การทำเคมีบำบัดหรือการทำคีโม การฉายรังสี การผ่าตัด โดยอาจช่วยลดอาการคลื่นไส้และอาเจียนในระหว่างการรักษา- ฟื้นฟูสมรรถภาพของสมองจากโรคหลอดเลือดสมอง- ช่วยเพิ่มโอกาสตั้งครรภ์ในผู้มีบุตรยาก- โรคการกดทับของเส้นประสาท- บรรเทาอาการป่วยจากโรคหอบหืด ภูมิแพ้เป็นต้นดังนั้น หากมีอาากรปวดจากโรคกระดูกสันหลังทับเส้นประสาทอยู่ และรักษาด้วยการฉีดยาแล้วแต่ยังไม่บรรเทา ก็สามารถเลือกการรักษาทางเลือกอื่นๆ อย่างการฝังเข็มได้ อย่างไรก็ตาม ควรรักษากับแพทย์ที่ได้รับใบอนุญาตในการฝังเข็มและมีความชำนาญ เพื่อให้ปลอดภัย ลดโอกาสการเกิดภาวะแทรกซ้อนที่อาจเกิดขึ้น เช่น การติดเชื้อ เลือดออก เป็นต้นทั้งนี้ หากมีโรคประจำตัวหลายอย่างอยู่ โดยมีโรคหลอดเลือดหัวใจด้วย ก็น่าจะทานยาละลายลิ่มเลือดอยู่ ดังนั้น ก็ต้องระมัดระวังในการฝังเข็ม เพราะอาจมีโอกาสเกิดเลือดออกและการช้ำได้ง่าย ซึ่งก็ควรแจ้งกับแพทย์ที่จะทำการฝังเข็มด้วยว่ามีโรคอะไรและทานยาอะไรอยู่บ้างค่ะ